கேள்வி: லீ சன் கியூன் - தனிப்பட்ட வாழ்க்கை பற்றி தகவல் சொல்.
பதில்: லீ தனது ஏழு வருட காதலி மற்றும் துணை நடிகை ஜியோன் ஹை-ஜினை மே 23, 2009 அன்று திருமணம் செய்து கொண்டார். அவர்களின் நிறுவனம் நவம்பர் 25, 2009 அன்று அவர்களின் முதல் மகன் பிறந்ததாக அறிவித்தது. பின்னர் இந்த தம்பதியின் இரண்டாவது மகன் ஆகஸ்ட் 9, 2011 அன்று பிறந்தார்.
கேள்வி: லீ சன் கியூன் - மரணம் பற்றி தகவல் சொல்.
பதில்: இவர் திசம்பர் 27, 2023 அன்று, காலை 10:30 மணியளவில், மத்திய சியோலில் உள்ள வார்யோங் பார்க் அருகிலுள்ள சாலை வாகன நிறுத்துமிடத்தில் தனது காருக்குள் 48 வயதில் இறந்து கிடந்தார். தென் கொரியாவில் கார்பன் மோனாக்சைடு விஷம் மூலம் தற்கொலைக்கு பொதுவாக பயன்படுத்தப்படும் கரி பிரிக்வெட் என்ற விஷப்பொருள் பயணிகள் இருக்கையில் இருந்தது. அத்துடன் "தற்கொலைக் குறிப்பைப் போன்ற ஒரு குறிப்பை எழுதிவிட்டு" லீ வீட்டை விட்டு வெளியேறிவிட்டார் என்று அவரது மனைவியிடமிருந்து காவல்துறைக்கு முன்னதாக புகார் வந்தது. இவரின் இறுதிச் சடங்கு சியோல் தேசிய பல்கலைக்கழக மருத்துவமனையின் இறுதிச் சடங்கு மண்டபத்தில் நடைபெற்றது, மேலும், அவர் 29 ஆம் தேதி சுவோனில் உள்ள யோன்வாஜாங்கில் அடக்கம் செய்யப்பட்டார். லீயின் மரணம் தென் கொரிய பிரபலங்கள் மத்தியில் பல சந்தேகத்திற்கிடமான தற்கொலைகளுக்கு மத்தியில் நிகழ்ந்தது, மேலும் சிஎன்என் என்ற பத்திரிகையின் பகுப்பாய்வுக் கட்டுரை தென் கொரியாவின் பொழுதுபோக்குத் துறையில் உள்ள உயர் அழுத்த சூழலின் மீது ஒரு கவனத்தை ஈர்த்ததாகக் கூறியது. அத்துடன் இவரின் மரணத்தைத் தொடர்ந்து, அவரை மிரட்டிய குற்றச்சாட்டின் பேரில் ஒரு பெண் கைது செய்யப்பட்டார்.